TEHNIČKO VELEUČILIŠTE U ZAGREBU

VRBIK 8, 10 000 ZAGREB

RKP: 22427

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**Tehničko veleučilište u Zagrebu-RKP 22427**

**A621148 Redovna djelatnost veleučilišta i visokih škola**

EUR

|  |  |  |  |  |  |
| --- | --- | --- | --- | --- | --- |
| Brojčana oznaka aktivnosti | Naziv aktivnosti | Izvorni plan/rebalans 2024. | Tekući plan 2024. | Izvršenje 01.2024.-12.2024. | Indeks  (5)/(4) |
| A621148 | Redovna djelatnost veleučilišta i visokih škola | 5.080.493 |  | 5.479.349 | 107,85 |

*Ova aktivnost/program sastoji se od sljedećih elemenata/podaktivnosti:*

1. Financiranja rashoda za plaće

2. Financiranja materijalnih prava zaposlenika

Ova aktivnost provodi se svake godine.

Na ovoj aktivnosti izvršenje je veće od planiranog, a razlozi su sljedeći:

1. Zapošljavanje novih djelatnika.  
   Tijekom 2024. godine zaposleno je ukupno 13 novih djelatnika iz redova nenastavnog osoblja, čime su pojačani ključni dijelovi administrativnog i tehničkog sustava Veleučilišta. Zaposlene su osobe na funkcijama koje uključuju vođenje ustrojstvenih jedinica referade, knjižnice, kadrovske poslove, informatičku podršku, javnu nabavu, međunarodnu suradnju i održavanje.  
   Nove pozicije usklađene su s planom jačanja administrativnih kapaciteta, posebno u kontekstu pripreme i provedbe projektnih, razvojnih i međunarodnih aktivnosti.
2. Napredovanja i reizbori u nastavnom osoblju.  
   U 2024. godini 8 nastavnika je napredovalo u viša nastavna zvanja, dok su 3 nastavnika prošla reizbor na ista zvanja. Ovi postupci rezultirali su povećanjem koeficijenata u skladu s propisanim uvjetima za više razine odgovornosti i stručnosti, što je dodatno utjecalo na ukupan rashod plaća.
3. Provedba programskog ugovora i reorganizacija rada.  
   Sredinom prosinca 2023. godine potpisan je Programski ugovor s Ministarstvom znanosti, obrazovanja i mladih za razdoblje od 2024. do 2027. godine, čija je operativna provedba u punoj mjeri započela upravo u 2024. godini.  
   Njegovom provedbom Veleučilište je preuzelo brojne nove obveze koje su zahtijevale:
   * Zapošljavanje dodatnog osoblja radi ispunjenja razvojnih i izvedbenih ciljeva iz ugovora (uključujući upravljanje projektima, akademsku podršku i administraciju);
   * Uvođenje novih radnih mjesta i funkcionalnih jedinica, osobito onih vezanih uz digitalizaciju, transfer tehnologije, međunarodnu suradnju i organizaciju studija;
   * Proširenje nastavnih aktivnosti, povećanje opsega provedbe studijskih programa i kvalitete izvođenja nastave;
   * Povećanu administrativnu i tehničku potporu, osobito u područjima financija, javne nabave i upravljanja kadrovima.

Sve obveze iz ugovora direktno su utjecale na povećanje troškova rada u 2024. godini te su nužno zahtijevale povećanje rashoda za plaće, kako bi se osigurala uspješna implementacija ugovorenih ciljeva i standarda kvalitete.

1. Primjena nove Uredbe o nazivima radnih mjesta i koeficijentima.  
   Dodatni faktor rasta rashoda plaća bila je primjena Uredbe o koeficijentima složenosti poslova u javnim službama (NN 22/2024), kojom su redefinirani koeficijenti za različita radna mjesta.  
   Ova uredba stupila je na snagu u veljači 2024. godine i njena je provedba rezultirala povećanjem koeficijenata za velik broj zaposlenih u sustavu javnih službi, uključujući i djelatnike TVZ-a.

**A622122 Programsko financiranje javnih visokih učilišta**

EUR

|  |  |  |  |  |  |
| --- | --- | --- | --- | --- | --- |
| Brojčana oznaka aktivnosti | Naziv aktivnosti | Izvorni plan/rebalans 2024. | Tekući plan 2024. | Izvršenje 01.2024.-12.2024. | Indeks  (5)/(4) |
| A622122 | Programsko financiranje javnih visokih učilišta | 872.194 |  | 916.639 | 105,09 |

Ova aktivnost provodi se sukladno Programskom ugovoru s Ministarstvom znanosti, obrazovanja i mladih za razdoblje od 2024. do 2027. godine koji je sklopljen u prosincu 2023. godine. Obuhvaća financiranje namijenjeno potpori i unaprjeđenju standardnih operativnih funkcija i infrastrukture veleučilišta i visokih škola. Iako su osnovne vrste aktivnosti ostale nepromijenjene u odnosu na prethodnu godinu, njihov je opseg uvelike proširen u skladu s obvezama iz ugovora. Sredstva su korištena za unaprjeđenje kvalitete studijskih programa, jačanje znanstveno-istraživačkog rada, internacionalizaciju i poboljšanje organizacijskih i administrativnih kapaciteta ustanove. U okviru strateškog cilja usmjerenog na osiguranje kvalitete i unapređenje nastave, provedene su aktivnosti usmjerene na modernizaciju nastavnih sadržaja i metoda, razvoj kompetencija nastavnog osoblja, jačanje podrške studentima te unaprjeđenje nastavne infrastrukture. Kroz ovu komponentu financirani su troškovi vezani uz izvođenje nastave vanjskih suradnika, stručnu praksu, edukaciju nastavnika te nabavu informatičke i didaktičke opreme za podršku nastavi, troškovi opremanja prostora što uključuje unaprjeđenje i adaptaciju prostora za nastavu i druge studentske aktivnosti Na ovoj aktivnosti sredstva su utrošena i na tekuće održavanje i materijalne troškove. Ovaj segment obuhvaća financiranje dnevnih operativnih potreba i aktivnosti TVZ-a, uključujući održavanje zgrada, učionica, laboratorija i ostalih prostorija, kao i pokrivanje drugih materijalnih troškova potrebnih za nesmetano funkcioniranje ustanove.

Provedba aktivnosti iz Programskog ugovora u 2024. godini pokazala se kao temeljna komponenta strateškog i operativnog razvoja Tehničkog veleučilišta u Zagrebu. Sadržajna i financijska provedba usklađena je s ciljevima ugovora, a osobit doprinos ostvaren je u području istraživačke infrastrukture, što potvrđuje značaj sustavnog i planiranog korištenja sredstava programskog financiranja.

**A679094 Redovna djelatnost veleučilišta i visokih škola (iz evidencijskih prihoda)**

|  |  |  |  |  |  |
| --- | --- | --- | --- | --- | --- |
| Brojčana oznaka aktivnosti | Naziv aktivnosti | Izvorni plan/rebalans 2024. | Tekući plan 2024. | Izvršenje 01.2024.-12.2024. | Indeks  (5)/(4) |
| A679094 | Redovna djelatnost veleučilišta i visokih škola (iz evidencijskih prihoda) | 3.840.618 |  | 3.285.496 | 85,54 |

Aktivnost redovne djelatnosti koja se financira iz evidencijskih prihoda provodi se kontinuirano svake godine, a u 2024. godini zadržala je svoju funkciju ključnog financijskog alata za podršku svakodnevnom radu, razvoju i strateškim ciljevima Tehničkog veleučilišta u Zagrebu. Sredstva unutar ove aktivnosti usmjerena su na istu vrstu troškova kao i kod programskog financiranja, no financirana iz drugih izvora (izvor 43, 31), odnosno iz vlastitih i namjenskih prihoda.

Sredstva iz ove aktivnosti korištena su i za organizaciju stručnih i studentskih događanja, kao što su Mc2 natjecanje, STEM Games i Dan karijera, čime se dodatno doprinosi vidljivosti i povezanosti studenata s praksom i industrijom. Također, kroz ovaj izvor financiraju se i aktivnosti Centra za cjeloživotno obrazovanje, koje su tijekom godine obuhvaćale pripremu i izvođenje različitih programa osposobljavanja, usavršavanja i stručnih edukacija.

U 2024. godini provedena su dodatna ulaganja u postojeće objekte Veleučilišta. U zgradi u Brozovoj ulici provedeni su radovi na preuređenju i prilagodbi prostorija za potrebe izvođenja nastave na studiju Strojarstva i studiju Mehatronike. Također su realizirana ulaganja u objekte u Konavoskoj ulici i Aveniji V. Holjevca, gdje su dodatno opremljeni i unaprijeđeni laboratoriji za studijske programe Elektrotehnike i Graditeljstva.

Svim ovim ulaganjima postignuto je unaprjeđenje infrastrukture za izvođenje nastave i stručnih vježbi, čime je osigurana viša razina standarda prostorne opremljenosti u skladu s razvojnim planovima ustanove i zahtjevima propisanima strateškim dokumentima visokog obrazovanja.

U okviru cilja usmjerenog na jačanje učinkovitosti upravljanja i organizacijskih kapaciteta, provedene su aktivnosti koje se odnose na digitalizaciju poslovnih procesa, razvoj internih informacijskih sustava, profesionalizaciju stručnih službi te unaprjeđenje procedura upravljanja. Time je osigurana bolja institucionalna podrška provedbi nastavnih i istraživačkih aktivnosti te kvalitetnije planiranje i praćenje institucionalnog razvoja.

Značajan dio ovih aktivnosti izravno doprinosi ostvarenju ciljeva utvrđenih Programskim ugovorom s MZOM-om, a prema planu, velik broj razvojnih i izvedbenih komponenti sufinancira se upravo iz vlastitih i namjenskih sredstava evidentiranih kroz ovu aktivnost. Ulaganja u opremanje nastavnih prostora, osiguranje studentskog standarda, nabavu didaktičke opreme te organizaciju edukacija i događanja omogućuju učinkovitiju provedbu ciljeva ugovora, osobito u dijelovima koji se odnose na unapređenje nastave, razvoj novih studijskih programa, popularizaciju znanosti, jačanje kompetencija i stvaranje uvjeta za izvrsnost u obrazovanju.

Ovakav model financiranja i sustavna raspodjela sredstava omogućili su Veleučilištu stabilnost u razvoju, učinkovitu realizaciju infrastrukturnih projekata te dodatnu fleksibilnost u postizanju operativnih i strateških ciljeva.

**K621061 Održavanje objekata visokoobrazovnih ustanova**

|  |  |  |  |  |  |
| --- | --- | --- | --- | --- | --- |
| Brojčana oznaka aktivnosti | Naziv aktivnosti | Izvorni plan/rebalans 2024. | Tekući plan 2024. | Izvršenje 01.2024.-12.2024. | Indeks  (5)/(4) |
| K621061 | Održavanje objekata visokoobrazovnih ustanova | 1.020.000 |  | 703.001 | 68,92 |

U 2024. godini najveći naglasak unutar ove aktivnosti bio je na dovršetku radova uređenja prostora Tehničkog veleučilišta u Zagrebu na Sveučilišnom kampusu Borongaj. Projekt je uspješno završen tijekom ljeta 2024. godine, a nova zgrada je od početka zimskog semestra u listopadu 2024. u potpunosti u funkciji izvođenja nastave.

U sklopu investicije uređeno je i opremljeno dodatnih 2000 m² prostora, čime su osigurani suvremeni uvjeti za izvođenje nastave Informatičko-računarskog odjela. Prostor obuhvaća dvije velike predavaonice, četiri računalne učionice, četiri specijalizirane učionice za dizajn i multimediju, knjižnicu i zbornicu za nastavnike. Uređeni prostor ukupne površine od 1.924,84 m² obuhvaća dvije nastavne cjeline s kabinetima ukupne površine 81,59 m², četiri laboratorija ukupne površine 291,50 m², jedan prostor studentske referade od 13,64 m², pet učionica koje ukupno zauzimaju 687,21 m², jedanaest sanitarnih čvorova na površini od 113,25 m², devet hodnika koji se prostiru na 297,18 m², kao i ostale tehničke i servisne prostorije ukupne kvadrature 440,47 m².

Projekt Borongaj predstavlja prvi primjer suvremenog, specijaliziranog prostora namijenjenog upravo obrazovanju u STEM području, i ujedno uspostavlja novu razinu standarda u tehničkom visokom obrazovanju, u skladu s praksama i infrastrukturnim zahtjevima Europske unije.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Nove predavaone i laboratoriji za održavanje nastave* | *Izgradnja i opremanje četiriju novih objekata.* | *Broj novouređenih predavaona i laboratorija* | *0* | *Provedbena tijela, MZO, TVZ* | *10* | *14* | *16* |
| *Prenamjena u korisnu površinu za potrebe TVZ-a* | *Uređenje i privođenje konačnoj namjeni prostora.* | *m2* | *0* | *Provedbena tijela, MZO, TVZ* | *1200* | *1500* | *2.500* |

**A679076 EU projekti veleučilišta i visokih škola (iz evidencijskih prihoda)**

|  |  |  |  |  |  |
| --- | --- | --- | --- | --- | --- |
| Brojčana oznaka aktivnosti | Naziv aktivnosti | Izvorni plan/rebalans 2024. | Tekući plan 2024. | Izvršenje 01.2024.-12.2024. | Indeks  (5)/(4) |
| A679076 | EU projekti veleučilišta i visokih škola (iz evidencijskih prihoda) | 653.722 |  | 493.631 | 75,51 |

Tijekom prve godine provedbe novog programskog ugovora poseban fokus bio je na nabavi opreme, kako bi se stvorili preduvjeti za provedbu ciljanih istraživanja i ispunjenje planiranih rezultata u sklopu četiri preuzeta projekta u okviru Nacionalnog plana oporavka i otpornosti (izvor 581 Mehanizam za opravak i otpornost). Ti se projekti provode tijekom cijelog razdoblja trajanja ugovora i izravno doprinose strateškom cilju koji se odnosi na jačanje istraživačkih kapaciteta i podizanje znanstvene izvrsnosti Veleučilišta.

U okviru strateškog cilja koji se odnosi na jačanje istraživačkih kapaciteta provodile su se aktivnosti usmjerene na poticanje prijava na kompetitivne projekte, diseminaciju rezultata istraživanja, sudjelovanje na međunarodnim konferencijama te osnaživanje ljudskih i materijalnih resursa potrebnih za znanstveni rad. U prvoj godini provedbe posebno je naglašena nabava istraživačke opreme i uređenje laboratorijskih prostora, što je omogućilo započinjanje planiranih aktivnosti unutar projekata i jačanje kvalitete znanstvenih rezultata.

1. Primjena VR tehnologije i neuronskih mreža u području računalne sigurnosti i digitalne forenzike (VRAI) - NPOO2014-1

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Održana radionica na temu popularizacije znanosti i umjetnosti* | *Broj aktivnosti popularizacije znanosti i umjetnosti* | *radionica* | *0* | *0* | *0* | *1* |
| *Objavljen znanstveni rad u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *znanstveni rad u časopisu* | *0* | *0* | *1* | *1* |
| *Uspostavljena*  *formalna suradnja s gospodarskim subjektima te ustanovama iz kulture i obrazovanja* | *Broj formalnih suradnji s gospodarskim subjektima te ustanovama iz kulture i obrazovanja* | *sporazum* | *0* | *0* | *0* | *1* |
| *Objavljen znanstveni rad u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *zbornik konferencija* | *0* | *0* | *4* | *3* |

2. Analiza parametara površine metalnih prevlaka nanesenih na polimerne tvorevine proizvedene aditivnom tehnologijom pomoću računalnog vida (APPMPPTRV) - NPOO2014-2

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Uspješno prijavljen projekt na kompetitivne izvore financiranja* | *Broj uspješnih projektnih prijava na kompetitivne izvore financiranja (od čega: ERC, ostali međunarodni programi)* | *projektna prijava* | *0* | *0* | *0* | *0* |
| *Uspostavljena*  *formalna suradnja s gospodarskim subjektima te ustanovama iz kulture i obrazovanja* | *Broj formalnih suradnji s gospodarskim subjektima te ustanovama iz kulture i obrazovanja* | *sporazum* | *0* | *0* | *0* | *0* |
| *Objavljen znanstveni rad u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Znanstveni rad* | *0* | *0* | *0* | *0* |

3. Mreža inovacija: predikcija, digitalizacija i praćenje rada električnih sustava NPOO2014-3

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Objavljen znanstveni rad u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Znanstveni rad* | *0* | *0* | *0* | *1* |
| *Uspostavljen istraživački laboratorij* | *Ulaganje javnog visokog učilišta, odnosno javnog znanstvenog instituta, u istraživačku infrastrukturu iz vlastitih sredstava* | *Istraživački laboratorij* | *0* | *0* | *0* | *1* |
| *Uspostavljena*  *formalna suradnja s gospodarskim subjektima te ustanovama iz kulture i obrazovanja* | *Broj formalnih suradnji s gospodarskim subjektima te ustanovama iz kulture i obrazovanja* | *sporazum* | *0* | *0* | *15* | *20* |

4. Realna reprodukcija flore izvedena blizancima bojila u vidljivom i blisko infracrvenom području spektra sa primjenom na tekstil -NPOO2014-4

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Objavljen znanstveni rad u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje* | *Znanstveni rad* | *0* | *0* | *1* | *0* |
| *Uspostavljen istraživački laboratorij* | *Ulaganje javnog visokog učilišta, odnosno javnog znanstvenog instituta, u istraživačku infrastrukturu iz vlastitih sredstava* | *Istraživački laboratorij* | *0* | *0* | *1* | *0* |

Ova aktivnost sastoji se i od programa mobilnosti studenata i osoblja TVZ-a Erasmus+

Broj: 2023-1-HR01-KA131-HED-000115998- Mobilnost studenata i osoblja Tehničkog veleučilišta u Zagrebu- projekt traje do 31.7.2025.

Broj: 2023-1-HR01-KA171-HED-000136245- Mobilnost studenata i osoblja Tehničkog veleučilišta u Zagrebu-projekt traje do 31.7.2026.

Broj: 2024-1-HR01-KA131-HED-000197947- Mobilnost studenata i osoblja Tehničkog veleučilišta u Zagrebu- projekt traje do 31.7.2026.

U sklopu aktualnih Erasmus projekata TVZ je u toku kalendarske godine 2024. ostvario sljedeće ciljeve:

|  |  |  |  |  |
| --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2024. |
| *Broj*  *odlaznih*  *studenata* | *Udio odlazni međunarodnih studenata (odlaznamobilnost studenata* | *student* | *35* | *45*  *(47)* |
| *Broj*  *dolaznih*  *studenata* | *Udio dolaznih međunarodnih studenata (dolazna mobilnost studenata* | *student* | *35* | *40*  *(21)* |
| *Broj*  *odlaznog*  *osoblja* | *Udio odlazni međunarodnih članova osoblja (odlazna mobilnost osoblja* | *Član osoblja* | *35* | *35*  *(35)* |
| *Broj*  *dolaznog*  *osoblja* | *Udio dolaznih međunarodnih članova osoblja (dolazna mobilnost osoblja)* | *Član osoblja* | *15* | *15*  *(14)* |

U području internacionalizacije i suradnje s inozemnim visokoškolskim ustanovama nastavilo se s provođenjem aktivnosti koje doprinose povećanju mobilnosti nastavnika i studenata, jačanju vidljivosti Veleučilišta u međunarodnom kontekstu i sudjelovanju u zajedničkim projektima. Aktivnosti su uključivale i organizaciju događanja u suradnji s inozemnim partnerima, razvoj zajedničkih programa te promociju rezultata istraživanja u međunarodnoj zajednici.

**Kontinuirano provođenje aktivnosti na EU projektima:**

Seed2STEM: Planting the Future of Education, šifra projekta: 2023-1-HR01-KA220-YOU-000166168

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Izrađena AGRO-STEM platforma* | *Broj izrađenih novih platformi* | *platforma* | *0* | *0* | *1* | *0* |
| *Izrađen AGRO-STEM kurikulum* | *Broj izrađenih novih kurikuluma* | *kurikulum* | *0* | *0* | *1* | *0* |
| *Izrađen Internet of Things (IoT) kurikulum* | *Broj izrađenih novih kurikuluma* | *kurikulum* | *0* | *0* | *0* | *1* |
| *Izrađen AGRO STEM game* | *Broj izrađenih novih edukativnih igara* | *edukativna igra* | *0* | *0* | *0* | *1* |

"Prepoznavanje i razotkrivanje dezinformacija – nove tehnologije, iskustvo i znanje kao alati", projekt je financiran u okviru Programa potpora male vrijednosti (de minimis) za mjeru NPOO C1.1.1. R6-I2 USPOSTAVA PROVJERE MEDIJSKIH ČINJENICA

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Održana radionica*  *za predavače* | *Edukacijske aktivnosti o*  *popularizaciji spoznaja i*  *aktivnosti fact-checking*  *organizacija* | *radionica* | *0* | *0* | *2* | *0* |
| *Održana radionica za studente* | *Edukacije studenata o fact*  *checkingu* | *radionica* | *0* | *0* | *2* | *1* |

**Završeni projekti:**

1. KaRijERA i JA (UP.03.3.1.04.0007) – završen;

2. STRuKA i TI (UP.03.3.1.04.0008) – završen;

3. Regionalni centar kompetentnosti u SMŽ – prema novim i inovativnim znanjima i vještinama (UP.03.3.1.04.0010) – završen;

4. Regionalni centar kompetentnosti Faust-strojarstvo (UP.03.3.1.04.0013) – završen;

5. Razvoj kompetencija kroz učenje temeljeno na radu (UP.03.3.1.04.0002) – završen;

6. Razvoj uređaja sa potopljenim isparivačem (KK.01.2.1.02.0036.) – završen;

7. STEM za održivu budućnost (UP.04.2.1.10.0014) – završen;

8. Projekt IRI2-Razvoj inovativnog IT rješenja za upravljanje ponašanjem korisnika komunalnih usluga – „SmartWasteCloud“ (KK.01.2.1.02.0273) – završen;

9. Moderno obrazovanje stručnih prvostupnika/ca mehatronike usklađeno sa zahtjevima HKO-a (UP.03.1.1.03.0025) – završen;

10. Internacionalizacija stručnog diplomskog specijalističkog studija Informacijska sigurnost i digitalna forenzika TVZ-a (UP.03.1.1.02.0005) – završen;

11. Provedba HKO u stručnim studijima računarstva (UP.03.1.1.03.0063) – završen;

12. Razvoj uređaja sa potopljenim isparivačem (KK.01.2.1.02.0036.)-završen;